CELEX: 32017R1325
Language: lv
Date: 2017-07-17 00:00:00
Title: Padomes Regula (ES) 2017/1325 (2017. gada 17. jūlijs), ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā

18.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 185/16
            
         PADOMES REGULA (ES) 2017/1325
   (2017. gada 17. jūlijs),
   ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
   ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (2),
   tā kā:
   
               (1)
            
            
               Padome 2017. gada 6. februārī norādīja, ka migrantu kontrabanda un cilvēku tirdzniecība veicina politiskās un drošības situācijas Lībijā destabilizāciju.
            
         
               (2)
            
            
               Padome 2017. gada 17. jūlijā pieņēma Lēmumu (KĀDP) 2017/1338 (3), ar ko piemēro eksporta ierobežojumus konkrētām Lībijas precēm, kuras var izmantot migrantu kontrabandai un cilvēku tirdzniecībai.
            
         
               (3)
            
            
               Šo pasākumu īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu, ka uzņēmēji visās dalībvalstīs tos piemēro vienādi.
            
         
               (4)
            
            
               Tādēļ būtu attiecīgi jāgroza Regula (ES) 2016/44,
            
         IR PIEŅĒMUSI ŠO REGULU.
   1. pants
   Regulu (ES) 2016/44 groza šādi:
   
               1)
            
            
               iekļauj šādu pantu:
               “2.a pants
               1.   Iepriekšēja atļauja ir vajadzīga, lai:
               
                           a)
                        
                        
                           jebkurai personai, vienībai vai struktūrai Lībijā vai izmantošanai Lībijā tieši vai netieši pārdotu, piegādātu, nodotu vai eksportētu VII pielikumā noteiktās preces neatkarīgi no tā, vai šo preču izcelsme ir Savienībā vai ārpus tās;
                        
                     
                           b)
                        
                        
                           jebkurai personai, vienībai vai struktūrai Lībijā vai izmantošanai Lībijā tieši vai netieši sniegtu tehnisku palīdzību vai starpnieku pakalpojumus saistībā ar VII pielikumā noteiktajām precēm vai šādu preču piegādi, ražošanu, tehnisko apkopi un izmantošanu;
                        
                     
                           c)
                        
                        
                           jebkurai personai, vienībai vai struktūrai Lībijā vai izmantošanai Lībijā tieši vai netieši piešķirtu finansējumu vai finanšu palīdzību saistībā ar VII pielikumā noteiktajām precēm, tostarp jo īpaši dotācijas, aizdevumus un eksporta kredītu apdrošināšanu jebkādai šādu preču pārdošanai, piegādei, nodošanai vai eksportam, vai jebkādai ar to saistītas tehniskas palīdzības vai starpnieku pakalpojumu sniegšanai.
                        
                     2.   VII pielikumā iekļauj preces, kas varētu tikt izmantotas migrantu kontrabandai un cilvēku tirdzniecībai.
               3.   Šā panta 1. punktu nepiemēro VII pielikumā noteikto preču tiešai vai netiešai pārdošanai, piegādei, nodošanai vai eksportam, kā arī tehniskās palīdzības, brokera pakalpojumu sniegšanai, finansēšanai vai finansiālai palīdzībai, ko dalībvalstu iestādes sniedz Lībijas valdībai.
               4.   Attiecīgā kompetentā iestāde nepiešķir 1. punktā minēto atļauju, ja ir pamatoti iemesli uzskatīt, ka šīs preces tiktu izmantotas migrantu kontrabandas un cilvēku tirdzniecības nolūkos.
               5.   Ja IV pielikumā minētā kompetentā iestāde atsakās piešķirt atļauju vai saskaņā ar šo pantu atļauju anulē, aptur, būtiski maina vai atceļ, attiecīgā dalībvalsts par to informē pārējās dalībvalstis un Komisiju un sniedz tām attiecīgo informāciju.”;
            
         
               2)
            
            
               regulas 20. pantam pievieno šādu punktu:
               
                           “c)
                        
                        
                           grozīt VII pielikumu, lai sīkāk izstrādātu vai pielāgotu tajā ietverto to preču sarakstu, kuras varētu tikt izmantotas migrantu kontrabandai un cilvēku tirdzniecībai, vai lai atjauninātu nomenklatūras kodus no kombinētās nomenklatūras, kā noteikts Regulas (EEK) Nr. 2658/87 I pielikumā.”
                        
                     
         2. pants
   Šīs regulas pielikuma tekstu pievieno kā Regulas (ES) 2016/44 VII pielikumu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. jūlijā
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  OV L 206, 1.8.2015., 34. lpp.
   
   
      (2)  OV L 12, 19.1.2016., 1. lpp.
   
   
      (3)  Padomes Lēmums (KĀDP) 2017/1338 (2017. gada 17. jūlijs), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (skatīt šā Oficiālā Vēstneša 49 lpp.).
   
      PIELIKUMS
      “
            VII PIELIKUMS
            
               Preces, kas varētu tikt izmantotas migrantu kontrabandai un cilvēku tirdzniecībai un kas minētas 2.a pantā
            
            PASKAIDROJUMS
            Nomenklatūras kodi ir no kombinētās nomenklatūras (KN), kā definēts 1. panta 2. punktā Padomes Regulā (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu, un ir noteikti tās I pielikumā, ir spēkā šīs regulas publicēšanas brīdī un mutatis mutandis ar turpmākās likumdošanas grozījumiem.
            
                         
                     
                     
                        KN kods
                     
                     
                        Apraksts
                     
                  
                         
                     
                     
                        8407 21 
                     
                     
                        piekarināmie motori kuģu dzinējiekārtām (dzirksteļaizdedze)
                     
                  
                        Ex
                     
                     
                        8408 10 
                     
                     
                        piekarināmie motori kuģu dzinējiekārtām (kompresijaizdedze)
                     
                  
                        Ex
                     
                     
                        8501 31 
                     
                     
                        piekarināmie elektromotori kuģu dzinējiekārtām, kuru jauda nepārsniedz 750 W
                     
                  
                        Ex
                     
                     
                        8501 32 
                     
                     
                        piekarināmie elektromotori kuģu dzinējiekārtām, kuru jauda pārsniedz 750 W, bet nepārsniedz 75 kW
                     
                  
                        Ex
                     
                     
                        8903 10 
                     
                     
                        piepūšamas izpriecu vai sporta laivas
                     
                  
                        Ex
                     
                     
                        8903 99 
                     
                     
                        laivas ar piekarināmu motoru
                     
                  ”